Diari Oficial de la Generalitat Valenciana


Sumari del DOGV 474, del 26-11-1986 (1986/807620)

RESOLUCIÓ de 24 de setembre de 1986, del Conseller d'Obres Públiques, Urbanisme i Transports, per la qual s'aprova definitivament la modificació del Pla General de València i comarça en el terme múnicipal de Godella.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   474

Data del DOGV
:   26-11-1986

Secció del DOGV
:   ALTRES DISPOSICIONS

Número del document
:   1986/807620


Data del document
:   24-09-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 24 de setembre de 1986, del Conseller d'Obres Públiques, Urbanisme i Transports, per la qual s'aprova definitivament la modificació del Pla General de València i comarca en el terme municipal de Godella.  
Vist el Projecte de Modificació del Pla General de València i la seua Comarca en el terme municipal de Godella, consistent en el canvi de zonificació d'uns terrenys d'edificació oberta d'alta densitat a industrial.   
Vist, que l'Ajuntament de Godella ha tremés el projecte de referència, que afecta als terrenys compresos entre el terme municipal de Rocafort i el Barranc dels Frares pel nord el límit del sòl urbà de Godella pel Sud la carretera a Rocafort des de Godella per l'Est i el Camí Vell de Bétera i la carretera comarcal de Burjassot a Torres- Torres per l'Oest, amb una superfície total de 10.300 m2, atorgant-li l'aprovació inicial en sessió plenària de 30 de setembre de 1985, i després del període d'informació pública pel termini d'un mes, durant el qual no foren presentades al·legacions, l'aprovació provisional el 19 de desembre de 1985.   
Vist, que la Corporació administrativa Gran València ha emés informe favorable el 8 de maig de 1986, fent la menció expressa que «aquesta modificació no dóna lloc a la supressió de l'enllaç viari entre la carretera C-234 i la VP 6044».   
Vist, que la Direcció General d'Obres Públiques ha emés informe el 2 de juny de 1986, posant de manifest la necessitat de mantenir el vial previst de comunicació de la futura carretera variant de Rocafort- Massarrojos- Montcada amb la carretera Paterna- Godella.   
Vist, que la Comissió Provincial d'Urbanisme de València, en sessió de 28 de juliol de 1986, ha emés igualment informe en el sentit d'estimar correcta la tramitació de l'expedient, però en considera excessivament escarida i insuficient la documentació, per les raons que en l'acord es recullen, així com estimar que existeix una contradicció entre els objectius assenyalats en el projecte, de crear una zona d'indústria blana, i el que estableix la normativa del Projecte, que respon al tipus d'indústria normal, la qual cosa s'estima inadequada per a la zona; finalment es posa de manifest la necessitat d'emetre informe previ el Servei de Carreteres, per afectar la Modificació un tram de viari previst en el Pla General de València i Comarca.   
Vist que aquest Conseller, per resolució de 10 de juliol de 1986, acordà suspendre l'aprovació definitiva de la Modificació presentada en tant no s'hi presentàs una nova cartografia de proposta de comunicació de la carretera Paterna- Godella amb la carretera Massarrojos- Montcada, d'acord amb les previsions de la Direcció General d'Obres Públiques d'aquesta Conselleria.   
Vist que en compliment dels acords esmentats, l'Ajuntament de Godella, per acords plenaris de dates 30 de juliol i 4 de setembre de 1986, aprova una cartografia complementària a la del Projecte original i puntualitza les observacions formulades.   
Atès, que en la tramitació del Projecte s'han observat les formalitats exigides pels Articles 40 i 41, en relació amb el 49, de la Llei de Sòl.   
Atès, que la finalitat de la Modificació, la creació d'una zona industrial destinada a rebre indústria «blana» (tallers, magatzems, artesania), possibilitant-ne així l'eixida del casc urbà on actualment es troba ubicada, s'estima convenient i coincideix amb la proposta d'ordenació continguda en el document de Revisió del Pla General actualment en redacció, assenyalant-hi l'Ajuntament que la tipologia proposta d?indústria normal» es la que més s'ajusta als objectis perseguits pel Projecte, d'entre les previstes en el Pla General, la qual cosa no impedeix que el Pla parcial, que desenvolupe el sector, limite el tipus d'indústries admissibles que tinguen el caràcter de «blanes», comprometent-s'hi l'Ajuntament.   
Atés que de la cartografia complementària presentada per l'Ajuntament es desprén que el Projecte no suposa l'eliminació del vial de comunicació entre la carretera Paterna- Godella i la futura carretera variant Rocafort- Massarrojos- Montcada, que es manté d'acord amb les previsions del Pla General de València i Comarca.   
Vists els preceptes esmentats, la Llei del Sòl, el Reglament de Planejament, la Llei de Procediment Administratiu i les altres disposicions de pertinent aplicació resolc aprovar definitivament la Modificació del Pla General de València i Comarca en el terme municipal de Godella, consistent en el canvi de zonificació d'uns terrenys d'edificació oberta d'alta densitat a industrial.   
Contra aquesta Resolució, que esgota la via administrativa, hom pot interposar recurs de Reposició davant aquest mateix Conseller en el termini d'un mes, comptat a partir de l'endemà de la publicació, previ al Contenciós Administratiu davant la Sala del Contenciós Administratiu de l'Audiència Territorial de València, havent d'interposar-se aquest últim recurs en el termini de dos mesos des de la notificació de la Resolució del recurs de Reposició, si aquesta era expressa, o en el termini d'un any des de la data d'interposició d'aquest Recurs de Reposició, si no era objecte de resolució; tot això sense perjudici de la interposició de qualsevol altre recurs que hom considere pertinent.   
València, 25 de setembre de 1986.- El Secretari General: Francisco Gregori Marí.